Foto: FAH

NAKON što je Vlada danas na sjednici prihvatili i pred Sabor poslala 15 zakonskih prijedloga vezanih uz provedbu porezne reforme, sve je spremno kako bi ista započela početkom 2017. godine.

> VIDEO Marić predstavio poreznu reformu, evo što ćete plaćati više, a što manje

Marić danas nije znao novinarima odgovoriti na pitanje hoće li zakoni vezani uz reformu ići u hitnu ili redovnu proceduru.

"Očekujemo izglasavanje svih ovih zakona na vrijeme i većinsku implementaciju s 1. siječnjem 2017. godine", poručio je.

No, šef MOST-a Božo Petrov još prije sjednice Vlade ekspresno je najavio da će na poreznu reformu uputiti amandmane, i to kako dužnosnicima ne bi rasle plaće zbog izmjena poreza na dohodak. Takav potez povučen je i u mandatu Zorana Milanovića, ali tek nakon velikog pritiska javnosti.

"Legitimno je da se taj amandman podnese. Porezna reforma je preveliki zahvat i stručni posao koji je odrađen i ne bih ga promatrao u nekim populističkim i demagoškim principima", poručio je ministar Marić Petrovu, implicitno ga pozivajući da se suzdrži od populizma.

Dodao je i da je reforma cjeloviti dokument.

Most traži da državnim dužnosnicima ne rastu plaće

Tekst se nastavlja ispod oglasa

U zakonodavnu proceduru trebao bi ući amandman Mosta na poreznu reformu, koji bi trebao onemogućiti da državnim dužnosnicima zbog promjena u sustavu poreza na dohodak porastu plaće.

PDV na novine ostaje istih 5 posto, no bit će promjena oko trošarina na cigarete, uskladit će se prema propisima EU.

Glavne promjene kod poreza na dohodak su predloženo smanjenje stopa poreza s 25 na 24 i sa 40 na 36 posto, uz povećanje osobnog odbitka, koji bi bio na jedinstvenoj razini od 3.800 kuna za sve. Predviđene su i korekcije za uzdržavane članove, uz znatnu progresiju za djecu, kazao je ministar financija Zdravko Marić, koji učinak promjena u sustavu poreza na dohodak procjenjuje na 1,4 do 1,5 milijardi kuna.

Od početka 2018. godine predloženo je, uz ostalo, dizanje praga za obvezatan ulazak u sustav PDV-a s trenutačnih 230 na 300 tisuća kuna.

Predloženo je uz ostalo i ukidanje olakšica za reinvestiranu dobit i paušalno oporezivanje neprofitnih organizacija.

neprofitnih organizacija.

> > > INDEX DOZNAJE Most slomio otpor HDZ-a: Ne diže se PDV na hranu, hotelijerima i iznajmljivačima

> > > SJEDNICA VLADE Marić: Ukidamo olakšicu za kupnju prve nekretnine